CELEX: 32019R2095
Language: lt
Date: 2019-11-29 00:00:00
Title: Komisijos Įgyvendinimo Reglamentas (ES) 2019/2095 2019 m. lapkričio 29 d. kuriuo sumažinama Lenkijai skirta 2019 m. atlantinių lašišų žvejybos kvota atsižvelgiant į 2018 m. viršytą žvejybos kvotą

9.12.2019   
               
               
                  LT
               
               
                  Europos Sąjungos oficialusis leidinys
               
               
                  L 317/105
               
            
         KOMISIJOS ĮGYVENDINIMO REGLAMENTAS (ES) 2019/2095
         2019 m. lapkričio 29 d.
         kuriuo sumažinama Lenkijai skirta 2019 m. atlantinių lašišų žvejybos kvota atsižvelgiant
         į 2018 m. viršytą žvejybos kvotą
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. lapkričio 20 d. Tarybos reglamentą (EB) Nr. 1224/2009, nustatantį Sąjungos kontrolės sistemą, kuria užtikrinamas bendrosios žuvininkystės politikos taisyklių laikymasis, iš dalies keičiantį reglamentus (EB) Nr. 847/96, (EB) Nr. 2371/2002, (EB) Nr. 811/2004, (EB) Nr. 768/2005, (EB) Nr. 2115/2005, (EB) Nr. 2166/2005, (EB) Nr. 388/2006, (EB) Nr. 509/2007, (EB) Nr. 676/2007, (EB) Nr. 1098/2007, (EB) Nr. 1300/2008, (EB) Nr. 1342/2008 ir panaikinantį reglamentus (EEB) Nr. 2847/93, (EB) Nr. 1627/94 ir (EB) Nr. 1966/2006 (1), ypač į jo 105 straipsnio 1, 2 ir 3 dalis,
         kadangi:
         
                     (1)
                  
                  
                     Tarybos reglamentu (ES) 2017/1970 (2) 2018 m. Lenkijai buvo skirta atlantinių lašišų žvejybos ICES 22–31 pakvadračių Sąjungos vandenyse kvota (SAL/3BCD-F);
                  
               
                     (2)
                  
                  
                     atsižvelgiant į Europos Parlamento ir Tarybos reglamento (ES) Nr. 1380/2013 (3) 15 straipsnio 9 dalyje nustatytas metų sandūros lankstumo priemones, ši 2018 m. žvejybos kvota buvo padidinta 1 369 egzemplioriais. Padidinimas, atitinkantis 10 % 2017 m. leidžiamo iškrauti kiekio, buvo apskaičiuotas remiantis likusiu nepanaudotu kiekiu po laimikio ataskaitų pateikimo. Per 2018 m. Lenkijoje vykdytas inspektavimo misijas pagal Reglamentą (EB) Nr. 1224/2009 Komisijai nustačius, kad laimikio duomenys buvo pranešti klaidingai arba nepranešti, paaiškėjo, kad 2017 m. Lenkijos atlantinių lašišų kvota 22–31 pakvadračių Sąjungos vandenyse buvo išnaudota. Todėl 2017–2018 m. metų sandūros lankstumo priemonės pagal Reglamento Nr. 1380/2013 15 straipsnio 9 dalį pritaikytos nepagrįstai ir atitinkamas kiekis turėtų būti išskaičiuojamas iš 2018 m. kvotos;
                  
               
                     (3)
                  
                  
                     atlikusi per inspektuotus ir neinspektuotus žvejybos reisus užregistruotų ir praneštų duomenų kryžminę patikrą, Komisija Lenkijos duomenyse apie atlantinių lašišų žvejybą 2018 m. 22–31 pakvadračių Sąjungos vandenyse nustatė ir daugiau neatitikimų. Šie laimikio sudėties ataskaitų neatitikimai patvirtinti per kelias audito ir inspektavimo misijas, vykdytas Lenkijoje 2018 ir 2019 m. pagal Reglamentą (EB) Nr. 1224/2009. Apie šias audito ataskaitas Lenkijai buvo tinkamai pranešta ir jos buvo aptartos;
                  
               
                     (4)
                  
                  
                     remdamasi surinktais įrodymais Komisija nustatė, kad Lenkijai Tarybos reglamentu (ES) 2017/1970 2018 m. skirta atlantinių lašišų žvejybos 22–31 pakvadračių Sąjungos vandenyse kvota buvo viršyta 2 160 vienetų lašišų. Remiantis Reglamento (EB) Nr. 1224/2009 105 straipsnio 1 dalimi, kai Komisija nustato, kad valstybė narė viršijo jai skirtas žvejybos kvotas, ji turi išskaityti atitinkamą kiekį iš tos valstybės narės būsimų kvotų;
                  
               
                     (5)
                  
                  
                     Reglamento (EB) Nr. 1224/2009 105 straipsnio 2 ir 3 dalyse nustatyta, kad šie kiekiai iš žvejybos kvotų turi būti išskaitomi kitais metais ar per kelerius ateinančius metus taikant atitinkamus tose dalyse nustatytus daugiklius;
                  
               
                     (6)
                  
                  
                     pagal Reglamento (EB) Nr. 1224/2009 105 straipsnio 2 dalį turėtų būti taikomas 1,00 lygus daugiklis, nes Komisijos nustatytas peržvejotas žvejybos išteklių kiekis s yra mažesnis nei 100 tonų,
                  
               PRIĖMĖ ŠĮ REGLAMENTĄ:
         
            1 straipsnis
            Tarybos reglamentu (ES) 2018/1628 (4) 2019 m. Lenkijai skirta atlantinių lašišų žvejybos 22–31 pakvadračių Sąjungos vandenyse kvota sumažinama taip, kaip nustatyta šio reglamento priede.
         
         
            2 straipsnis
            Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. lapkričio 29 d.
            
               
                  Komisijos vardu
               
               
                  Pirmininkas
               
               Jean-Claude JUNCKER
            
         
         
            (1)  OL L 343, 2009 12 22, p. 1.
         
            (2)  2017 m. spalio 27 d. Tarybos reglamentas (ES) 2017/1970, kuriuo nustatomos tam tikrų žuvų išteklių ir žuvų išteklių grupių žvejybos Baltijos jūroje galimybės 2018 m. ir iš dalies keičiamas Reglamentas (ES) 2017/127 (OL L 281, 2017 10 31, p. 1).
         
            (3)  2013 m. gruodžio 11 d. Europos Parlamento ir Tarybos reglamentas (ES) Nr. 1380/2013 dėl bendros žuvininkystės politikos, kuriuo iš dalies keičiami Tarybos reglamentai (EB) Nr. 1954/2003 ir (EB) Nr. 1224/2009 bei panaikinami Tarybos reglamentai (EB) Nr. 2371/2002 ir (EB) Nr. 639/2004 bei Tarybos sprendimas 2004/585/EB (OL L 354, 2013 12 28, p. 22).
         
            (4)  2018 m. spalio 30 d. Tarybos reglamentas (ES) 2018/1628, kuriuo nustatomos 2019 m. tam tikrų žuvų išteklių ir žuvų išteklių grupių žvejybos Baltijos jūroje galimybės ir iš dalies keičiamos Reglamento (ES) 2018/120 nuostatos dėl tam tikrų žvejybos galimybių kituose vandenyse (OL L 272, 2018 10 31, p. 1).
      
      
         
            PRIEDAS
            
               IŠSKAITYMAS IŠ 2019 M. LENKIJAI SKIRTOS ATLANTINIŲ LAŠIŠŲ IŠTEKLIŲ ŽVEJYBOS KVOTOS ATSIŽVELGIANT Į IŠTEKLIŲ PERŽVEJOJIMĄ
            
            
                        Valstybė narė
                     
                     
                        Rūšies kodas
                     
                     
                        Rajono kodas
                     
                     
                        Rūšies pavadinimas
                     
                     
                        Rajono pavadinimas
                     
                     
                        Pradinė 2018 m. kvota (vienetais)
                     
                     
                        2018 m. leistas iškrauti kiekis (bendras patikslintas kiekis vienetais) (1)
                        
                     
                     
                        Bendras 2018 m. laimikis
                        (vienetais)
                     
                     
                        Panaudotas kvotos kiekis, palyginti su leidžiamu iškrauti kiekiu
                     
                     
                        Žvejybos kvotos perviršis, palyginti su leidžiamu iškrauti kiekiu (vienetais)
                     
                     
                        Daugiklis  (3)
                        
                     
                     
                        Papildomas daugiklis  (4),  (5)
                        
                     
                     
                        2019 m. išskaitytinas kiekis (vienetais)
                     
                  
                        PL
                     
                     
                        SSRA
                     
                     
                        3BCD-F
                     
                     
                        Atlantinė lašiša
                     
                     
                        22–31 pakvadračių Sąjungos vandenys
                     
                     
                        5 729 
                     
                     
                        15 739  (2)
                        
                     
                     
                        17 899 
                     
                     
                        113,72 %
                     
                     
                        2 160 
                     
                     
                        1,00
                     
                     
                        /
                     
                     
                        2 160 
                     
                  
               (1)  Valstybėms narėms pagal atitinkamus žvejybos galimybių reglamentus skirtos žvejybos kvotos, atsižvelgus į pasikeitimą žvejybos galimybėmis pagal Europos Parlamento ir Tarybos reglamento (ES) Nr. 1380/2013 (OL L 354, 2013 12 28, p. 22) 16 straipsnio 8 dalį, kvotų iš 2017 m. į 2018 m. perkėlimą pagal Tarybos reglamento (EB) Nr. 847/96 (OL L 115, 1996 5 9, p. 3) 4 straipsnio 2 dalį ir pagal Reglamento (ES) Nr. 1380/2013 15 straipsnio 9 dalį arba žvejybos galimybių perskirstymą ir išskaitymą pagal Reglamento (EB) Nr. 1224/2009 37 ir 105 straipsnius.
            
               (2)  Nustačius, kad 2017 m. laimikio duomenys buvo pranešti klaidingai arba nepranešti, į šį kiekį įtrauktas sumažinimas 1369 lašišų vienetais, atitinkantis 2018 m. pagal Reglamento (ES) Nr. 1380/2013 15 straipsnio 9 dalį nepagrįstai pritaikytas metų sandūros lankstumo priemones.
            
               (3)  Kaip nustatyta Reglamento (EB) Nr. 1224/2009 105 straipsnio 2 dalyje. Visais atvejais, kai kiekis, kuriuo viršyta kvota, yra ne didesnis nei 100 tonų, išskaitomas kiekis lygus kiekiui, kuriuo viršyta kvota, padauginus iš 1,00.
            
               (4)  Kaip nustatyta Reglamento (EB) Nr. 1224/2009 105 straipsnio 3 dalyje, su sąlyga, kad kiekis, kuriuo viršyta kvota, viršija 10 %.
            
               (5)  Raidė „A“ reiškia, kad dėl 2016, 2017 ir 2018 m. iš eilės viršytų kvotų taikytas papildomas 1,5 daugiklis. Raidė „C“ reiškia, kad buvo taikytas papildomas 1,5 daugiklis, nes ištekliams taikomas daugiametis planas.